Hunfalvy-hágó alatti menedékház

A Hunfalvy-hágó alatti menedékház (szlovákul Chata pod Rysmi) a Magas-Tátra legmagasabban fekvő menedékháza. Elhelyezkedése A magashegyi menedékház a Menguszfalvi-völgy – (Mengusovská dolina) oldal völgye, a Hunfalvy-katlanban (Dolina pod Vahou) található 2250 méter magasságban. Története A népszerű Tengerszem-csúcs alatt már a 19. század végén kezdett foglalkozni Ubald Felbinger osztrák hegymászó, de technikai és főleg anyagi nehézségek miatt az építkezést mindig elhalasztották. A megvalósítás ellen voltak a turistaszervezetek természetvédelmi részlegei is. A tervek szerint az építkezés helyszíne is változott a Békás-tótól a Hunfalvy-hágó-ig. A megvalósítást a Csehszlovák Turista Klub Poprádi osztálya bonyolította 1931-1933-ban az eredeti tervektől eltérően 100 méterrel lejjebb. Az eredetileg földszintes épületet 1977-ben emelettel bővítették ki, mely tulajdonképpen egy fél lapos tetős megoldás, mely alatt található a szálláshelyt képező egy légterű szoba. A legmagasabban elhelyezkedő turistaház a Magas-Tátrában, csak a nyári időszakban (május-október) üzemel. 2000. február 2-án egy lavina erősen megrongálta. Újjáépítették. A többször lavinák által rongált épület modernizálására, bővítésére terveket készítettek. [1] 2010 júniusában kezdetét vette a menedékház újabb felújítása, amely 2012-ben fejeződött be. Ezalatt a menedékház csak korlátozottan üzemelt, szálláslehetőség nem volt, csak csekély büfés ellátás. 2012-től az immár modernizált menedékház várja a turistákat. Bővítették a szálláshelyeket, többágyas szobákat alakítottak ki, a ház külső borítását megerősítették és napelemekkel szerelték fel. A felújított menedékház egyik újdonsága az a hatalmas cserépkályha, mellyel a szobák fűtését is biztosítják. Szálláshelyek – ellátás 19 fekhely egy szobában, mely a tetőtérben található. Csak frissítők, tea, leves és konzerv kaphatók. Viszont a cappuccinóra, mint osztályon felüli helyen csokireszeléket szórnak, és cappuccinós pohárban kínálják. A Poprádi-tó, melletti lerakattól, Menguszfalvi-völgy – (Mengusovská dolina) a piros jelzésű Magisztrale és a kék turistaút kereszteződése teherhordók (sherpák) látják el a menedékházat, a tüzelőtől, az ivóvízig mindennel. A tettre kész vállalkozók, a lerakatban odakészített, keretes teherhordó vázakra, felerősíthetnek az erejüknek megfelelő mennyiséget, s felvihetik a menedékházhoz. 5 –15 kg. közötti mennyiség esetén a „teherhordót” egy teával vendégelik meg, e fölötti mennyiségnél, pedig égetett szeszesital a „díjazás”. 7-től 22 óráig. Június 1-jétől október 31-ig üzemel; a hóviszonyoktól függően februárban és márciusban - csak bejelentésre. A hegyiszolgálat állomása. A menedékház gondnoka: Viktor Beránek Helyfoglalás: +421-52-442-2314 Cím: Chata pod Rysmi, Viktor Beránek, SK-05985 Strbské pleso Megközelítése A Poprádi-tótól a Nagy-Hincó-tó felé vezető kék jelzésen a jobbra elágazó piros jelzésig, és ezen a menedékházig, 2 ó 30 p. Túravidéke A Hunfalvy-katlant környező csúcsok. Jelzett turistautak A Hunfalvy-hágóra: a háztól továbbvezető piros jelzésen, 20 p: a Hunfalvy-hágótól a Tengerszem-csúcsra: 30 p. Külső hivatkozások A menedékház hivatalos honlapja Részletes magyar nyelvű ismertető a menedékházról Irodalom Dr. Komarnicki Gyula: A Magas-Tátra hegymászókalauza, Késmárk-Budapest, 1926. Dr. Komarnicki Gyula: A Magas-Tátra hegyvilága, Szerk. átdolg. és kieg. Bucsek Henrik, Sport Lap- és Könyvkiadó, 1978 ISBN 963 253 284 8 Adamec, Vladimir: A Magas-Tátra. Turistakalauz, Sport Kiadó, Pozsony, 1969 Soós Ferenc: Magas-Tátra turistakalauz, Bíbor Kiadó, Budapest, 2002, ISBN 9639103683 Scheirich László: A mi Magas-Tátránk, Nap Kiadó, Dunaszerdahely, 2005 ISBN 8089032559 Klaus Gattinger: A Magas-Tátra, Kornétás Kiadó, Budapest, 2006 ISBN 9639353388 Nagy Árpád: 250 Tátrai túra, Kornétás Kiadó, Budapest, 2007 ISBN 9789639353626 Daniel Kollár-Ján Lacika-Roman Malarz: A szlovák és a lengyel Tátra, DAMAJA, 1998. Julius Andrási - Witold H. Pariski: Válogatott hegymászóutak 1972; Magyar kéziratos fordítás, Vörös Meteor Hegymászóklub, 1978; Bucsek Henrik, A magyar hegymászás története 1873-ig, (Hegymászó Híradó, 1973., 3. szám, 3-11. o.)